दूसरे दिन एसडीएम ने ज्यूस पिलाकर समाप्त करवाया किसान का अनशन
देवरीगांव में डिस्कॉम अधिकारियों द्वारा एक किसान का ट्रांसफार्मर उतार लेने के मामले में आमरण अनशन पर बैठे किसान ने मंगलवार को दूसरे दिन अनशन समाप्त कर दिया। उपखण्ड अधिकारी मुकेश चौधरी की समझाइश पर किसान रतन सिंह बिजली उपभोग पेटे 21 हजार रुपए बकाया बिल राशि जमा करवाने पर राजी हो गया। इस पर अधिशाषी अभियंता एसआर दानोदिया सहायक अभियंता राजेन्द्र सोनी ने उन्हें आश्वस्त किया कि राशि जमा करवाने के बाद रसीद दिखा दें तो वे तुरंत प्रभाव से ट्रांसफार्मर लगाकर बिजली कनेक्शन चालू कर देंगे। दोनों पक्षों में समझौता होने पर एसडीएम ने रतन सिंह को जूस पिलाकर अनशन तुड़वाया। इस मौके पर रणवीर सिंह बांसड़ा, सरपंच रेवंत सिंह, मूलसिंह मिंडकिया सहित राजपूत समाज के अनेक लोग मौजूद थे। उधर बिजली चोरी पेटे भरी गई एक लाख दस हजार की वीसीआर सीट के मामले में एसडीएम चौधरी ने बताया कि मामले को रिव्यू कमेटी में ले लिया गया है जिसके पेटे प्रार्थी रतन सिंह को पांच सौ रुपए शुल्क जमा करवाना होगा। कमेटी अध्यक्ष होने के नाते वे दोनों दोनों पक्षों को सुनेंगे एवं उसके अनुसार निर्णय देंगे।
लाइनमैनको हटाने का दिया आश्वासन
बैठकमें रतन सिंह की ओर से मौजूद भाजपा नेता बजरंग सिंह रायथलिया, एडवोकेट भवानी सिंह राठौड़ छोटू सिंह ने रतन सिंह की ओर से मुआवजे देवरी से लाइनमैन बीरमाराम को हटाने की मांग की। एसडीएम ने मुआवजे की डिमांड खारिज कर दी जबकि एक्सईएन दानोदिया ने कर्मचारी बीरमाराम को वहां से हटाकर अन्यत्र लगाने का आश्वासन दिया। अनशन पर बैठे रतन सिंह का मंगलवार सुबह मेडिकल बोर्ड ने चेकअप किया। ब्लॉक सीएमओ डॉ. नरेन्द्र चौधरी के नेतृत्व में डॉ. श्रवण नायक ने रतन सिंह के स्वास्थ्य की पूरी जांच की जिसमें उसका वजन मात्र 49 किलो आया। उसे चक्कर आने की शिकायत भी थी। अगर मंगलवार को अनशन खत्म नहीं करते तो प्रशासन ने अस्पताल में एडमिट कराने की तैयारी कर रखी थी। इसके लिए एसडीएम ने सुबह ही एक विशेष टीम भी गठित की थी। दोपहर बाद अनशन समाप्त कर लेने से सभी ने राहत की सांस ली
हमनेअपनी जिम्मेदारी निभाई : सोनी
डिस्कॉमके एईएन राजेन्द्र प्रसाद सोनी ने अनशन तुड़वाए जाने के बाद पत्रकारों को बताया कि उनके ऊपर विधायक भींचर के दबाव में कार्य करने का आरोप लगाया था, जो निराधार है। वे अपनी जिम्मेदारी निभा रहे थे एवं बकाया होने पर नियमानुसार ट्रांसफार्मर हटाया। नियम इतने सख्त है कि विभागीय कर्मचारी अथवा अधिकारी भी ऐसा करता है तो उसके खिलाफ भी ऐसी ही कार्रवाई प्रस्तावित है।
मकराना. रतन सिंह को ज्यूस पिलाकर अनशन समाप्त करवाते एसडीएम।
hin_Deva hin_Deva hin_Deva hin_Deva hin_Deva hin_Deva hin_Deva